En nokså liten til middelsstor (3-6 millimeter), avlang, rødbrunlig skyggebille. Antennene er utvidet mot spissen, litt lengre enn hodets bredde. Hodet er rundet med middelsstore, nyreformede fasettøyne. Pronotum er avrundet firkantet, tett punktert. Dekkvingene er jevnbrede med fine punktstriper, beina forholdsvis korte. Den ligner sterkt på kastanjebrun melbille (), men kan skilles fra denne på at antennenes klubbe består av fire ledd (tre hos kastanjebrun melbille).